**Ո Ր Ո Շ ՈՒ Մ**

**Կատարողական վարույթը կասեցնելու մասին**

09 Հունվարի 2017թ. ք. Արթիկ

Հարկադիր կատարման ծառայության Շիրակի մարզային բաժնի Արթիկի բաժանմունքի հարկադիր կատարող, արդարադատության կապիտան Արմեն Հովհաննիսյանս քննության առնելով 24.12.2016թ–ին հարուցված թիվ 01803392 կատարողական վարույթի նյութերը՝

**Պ Ա Ր Զ Ե Ց Ի**

 ՀՀ Շիրակի մարզի ընդհանուր իրավասության դատարանի կողմից 31.10.2016թ–ին տրված թիվ ՇԴ3/0139/02/16 կատարողական թերթի համաձայն անհրաժեշտ է պարտապան Ա/Ձ Մարգարիտ Մկրտիչի Գաբրիելյանից հօգուտ Հայաստանի փոքր և միջին ձեռնարկատիրության զարգացման ազգային կենտրոն հիմնադրամի համապարտության կարգով բռնագանձել 246.303 ՀՀ դրամ։

 Համաձայն շարադրվածի՝ Ա/Ձ Մարգարիտ Մկրտիչի Գաբրիելյանից անհրաժեշտ է համապարտության կարգով բռնագանձել նաև 12.315 դրամ՝ որպես կատարողական գործողությունների կատարման ծախսերի գումար։

 Պարտապանի վերաբերյալ բացի նշված վարույթից ԴԱՀԿ Արթիկի բաժանմունքում հարուցվել են նաև թիվ 01830823 և թիվ 02021462 կատարողական վարույթները, որոնցով բռնագանձման ենթակա գումարը կազմում է 8.773.768 դրամ:

 Կատարողական գործողությունների արդյունքում հիմնավորվել է, որ պարտապանին պատկանող և արգելադրված գույքը օրենքով սահմանված նվազագույն աշխատավարձի հազարապատիկից և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար։

 Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

**Ո Ր Ո Շ Ե Ց Ի**

 Կասեցնել 24 դեկտեմբերի 2016թ. հարուցված թիվ 01803392 կատարողական վարույթը 60-օրյա ժամկետով.

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

 Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

 Որոշման պատճենն ուղարկել կողմերին.

 Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

 Հարկադիր կատարող` Արմեն Հովհաննիսյան